Държавен вестник, бр. 61, 2011 г., стр. 47

БРОЙ  61	
Д Ъ Р Ж А В Е Н  В Е С Т Н И К 	
СТР.  47  
3. издават становища за съответствие на ин­
вестиционните проекти с правилата и нормите 
за пожарна безопасност;
4. дават становища за съответствието на 
разглежданите инвестиционни проекти от ЕСУТ 
с правилата и нормите за пожарна безопасност 
и становища за съответствие с изискванията за 
пожарна безопасност на строежите при участие 
в държавни приемателни комисии;
5. издават сертификати и други документи, 
удостоверяващи съответствието на обектите с 
правилата и нормите за пожарна безопасност;
6. изпращат уведомителни писма до дър­
жавни органи, юридически лица и граждани за 
нарушения на правилата и нормите за пожарна 
безопасност;
7. изискват от държавни органи, юридиче­
ски лица и граждани планове за осигуряване 
на пожарната безопасност при организиране 
на мероприятия и извършване на дейности, с 
които временно се променя нивото на пожар­
ната опасност. 
Чл. 15. За осъществяване на дейността по 
чл. 14, ал. 1, т. 1 – 5 органите за ПБЗН из­
вършват следните проверки:
1. комплексни;
2. контролни;
3. тематични;
4. сертификационни и други проверки за 
издаване на удостоверителни документи; 
5. на дейността на търговците по чл. 91е 
ЗМВР;
6. за съответствието на земеделската техника 
с изискванията за пожарна безопасност;
7. по сигнали, свързани с нарушения на 
правилата и нормите за пожарна безопасност.
Чл. 16. (1) Комплексни проверки се извърш­
ват на обекти в експлоатация за установяване 
съответствието им с правилата и нормите за 
пожарна безопасност най-малко веднъж на 4 
години.
(2) Резултатите от комплексните проверки 
се отразяват в протокол (приложение № 1).
(3) Проверките по ал. 1 се ръководят от 
служител от категория „Г“ или по-висока.
(4) Обектите, които задължително подле­
жат на комплексни проверки, се определят по 
следните показатели:
1. обекти с категория по пожарна опасност 
„Ф5А“ и „Ф5Б“ с разгъната застроена площ 
над 1000 кв.м;
2. обекти от клас на функционална пожар­
на опасност „Ф5.1“ с категория по пожарна 
опасност „Ф5В“ с разгъната застроена площ 
над 3500 кв.м или с едновременно пребиваващ 
персонал над 100 човека; 
3. обекти от клас на функционална пожар­
на опасност „Ф5.2“ с категория по пожарна 
опасност „Ф5В“ с разгъната застроена площ 
над 5000 кв.м;
4. обекти с категория по пожарна опасност 
„Ф5Г“ с разгъната застроена площ над 10 000 
кв.м и с едновременно пребиваване на персонал 
над 50 човека;
5. културно-просветни обекти (театри, опери, 
кина, музеи, библиотеки, читалища, художест­
вени галерии, концертни зали и др.) и спортни 
зали с възможност за едновременно пребиваване 
на повече от 400 човека;
6. хотели, мотели, почивни домове, пла­
нински хижи, общежития и други подобни с 
над 200 легла;
7. обекти за обществено хранене и развлече­
ния с възможност за едновременно пребиваване 
на повече от 200 човека;
8. обекти, разположени в подземните етажи 
на сградите, с възможност за едновременно 
пребиваване на повече от 100 човека;
9. обекти в областта на търговията с обща 
разгъната застроена площ над 2500 кв. м;
10. социални и лечебни заведения (болници, 
санаториуми, интернати, старчески домове, 
домове за сираци и душевно болни и други 
подобни) с над 200 легла;
11. учебни заведения с над 300 едновременно 
обучаващи се и детски заведения с пребиваване 
на повече от 50 деца;
12. сгради с височина над 28 м (с изключение 
на подклас Ф1.3), както и сгради от класове 
Ф1.1, Ф1.2, Ф2, Ф3 и Ф4 с обща разгъната 
застроена площ над 10 000 кв.м, включително 
площта на подземните етажи; 
13. сградите на Народното събрание, Пре­
зидентството, Министерския съвет, съдебната 
власт, областните и общинските администра­
ции, сградите на държавните институции на 
централно и областно ниво и сградите на 
националните медии.
(5) В списъка по чл. 5, т. 6 освен обектите по 
ал. 4 могат да бъдат включвани и други обекти 
по предложение на началника на РСПБЗН.
(6) Определянето на броя на пребиваващите 
хора в обектите се извършва съгласно чл. 36 
от Наредба № Iз-1971 от 2009 г. за строително-
технически правила и норми за осигуряване на 
безопасност при пожар (ДВ, бр. 96 от 2009 г.).
Чл. 17. (1) Контролни проверки на обектите 
по чл. 16, ал. 4 и 5 се извършват най-малко 
веднъж в годината.
(2) На обекти с възможност за едновременно 
пребиваване на 20 и повече човека, с изклю­
чение на тези по ал. 1, контролни проверки се 
извършват най-малко веднъж на три години.
(3) Контролни проверки на обектите и 
строежите се извършват за съответствието им 
с изискванията на правилата и нормите за по­
жарна безопасност, включително изпълнението 
на мероприятията, предписани при предходни 
проверки.
(4) Резултатите от извършените контролни 
проверки се отразяват в констативен протокол 
съгласно приложение № 2, при условие че 
липсват обстоятелства, налагащи издаването 
на други административни актове. 
Чл. 18. Тематични проверки се извършват:
1. по отделни кампанийни дейности (есенно-
зимен сезон, жътвена кампания, чествания на 
националния и официалните празници и други